C 472/26
HU
Az Európai Unió Hivatalos Lapja
2022.12.12.
A Juzgado de lo Contencioso-Administrativo no 17 de Barcelona (Spanyolország) által 2022. május 19-én benyújtott előzetes döntéshozatal iránti kérelem – HM, VD kontra Generalitat de Catalunya (C-332/22. sz. ügy) (2022/C 472/31) Az eljárás nyelve: spanyol A kérdést előterjesztő bíróság Juzgado de lo Contencioso-Administrativo no 17 de Barcelona
Az alapeljárás felei Felperesek: HM, VD Alperes: Generalitat de Catalunya
Az előzetes döntéshozatalra előterjesztett kérdések 1) A [spanyol Tribunal Supremo (legfelsőbb bíróság, Spanyolország)] 2018. szeptember 26-i 1425/2018. sz.
és 1426/2018. sz.
[ítéleteiben] megállapított intézkedések – amelyek abban állnak, hogy a visszaélés által érintett közalkalmazottat ugyanabban a visszaélésszerű bizonytalan foglalkoztatási rendszerben tartják mindaddig, amíg a foglalkoztató közigazgatási szerv meg nem állapítja, hogy fennáll-e strukturális igény, és a megfelelő kiválasztási eljárásokat nem írják ki az álláshely állandó vagy hivatásos közszolgálati alkalmazottakkal való betöltésére, és amelyek kritériumát a mai napig (2021. november 30.) fenntartják – olyan intézkedéseknek minősülnek, amelyek megfelelnek az 1999/70 irányelv (1) mellékletét képező keretmegállapodás 5.
szakaszában foglalt szankciós követelményeknek?
Vagy éppen ellenkezőleg: ezen intézkedések a bizonytalanság és a kiszolgáltatottság fennmaradását eredményezik mindaddig, amíg a foglalkoztató közigazgatási szerv véletlenszerűen úgy nem dönt, hogy kiválasztási eljárást ír ki az álláshely állandó alkalmazottal való betöltésére – amelynek kimenetele bizonytalan, mivel ezen eljárások olyan jelöltek számára is nyitva állnak, akik nem szenvedtek el ilyen visszaélést –, tehát ezek olyan intézkedések, amelyek nem tekinthetők a keretmegállapodás 5. szakasza értelmében vett visszatartó erejű szankciós intézkedéseknek, és nem biztosítják a keretmegállapodás célkitűzéseinek teljesülését?
2) Amennyiben a nemzeti bíróság – eleget téve azon kötelezettségének, hogy a megállapított visszaélést minden esetben szankcionálja (amely szankció „elengedhetetlen” és „azonnali”) – arra a következtetésre jut, hogy az uniós joggal összhangban álló értelmezés elve nem teszi lehetővé az irányelv hatékony érvényesülésének biztosítását a belső jog „contra lege[m]” értelmezése nélkül, éppen azért, mert a tagállam belső jogrendje semmilyen szankciós intézkedést nem vezetett be a keretmegállapodás 5.
szakaszának a közszférában történő alkalmazása érdekében: Alkalmazni kell-e a Bíróság 2018.
április 17-i Egenberger ítéletének (2) vagy a (nagytanács) 2008.
április 15-i ítéletének (C-268/2006) (3) megállapításait oly módon, hogy az Európai Unió Alapjogi Chartájának 21.
és 47. cikke lehetővé teszi a belső jog azon rendelkezéseinek kizárását, amelyek megakadályozzák az 1999/70/EK irányelv teljes érvényesülésének biztosítását, még akkor is, ha azok alkotmányos szintűek?
Következésképpen a visszaélésszerű ideiglenes jogviszonyt olyan állandó jogviszonnyá kell átalakítani, amely azonos vagy egyenértékű az összehasonlítható határozatlan időre kinevezett köztisztviselőkével, és amely a visszaélés sértettjének állandó foglalkoztatást biztosít, annak elkerülése érdekében, hogy e visszaélés szankció nélkül maradjon, és aláássa a keretmegállapodás 5.
szakaszának célkitűzéseit és hatékony érvényesülését még akkor is, ha ezen átalakítást a nemzeti szabályozás, illetve a Tribunal Supremo (legfelsőbb bíróság) ítélkezési gyakorlata tiltja, vagy ha az esetleg ellentétes a spanyol alkotmánnyal?
3) Ha a Bíróság a 2018. október 25-i ítéletében (C-331/17) (4) és a 2022. január 13-i ítéletében (C-382/19) (5) kimondta, hogy a keretmegállapodás 5.
szakaszával ellentétes az olyan nemzeti jogi szabályozás, amely bizonyos közalkalmazottakat kizár az egymást követő határozott idejű szerződések visszaélésszerű alkalmazását szankcionáló szabályok alkalmazása alól, ha a belső jogrendben nincs más olyan hatékony intézkedés, amely szankcionálja az ilyen visszaélésszerű intézkedést, és ha a spanyol szabályozásban nincs a fellebbező ideiglenes alkalmazottra alkalmazandó, a közszférában elkövetett visszaéléseket szankcionáló intézkedés,